Rahvusvaheline noorsoovahetus Belgias   COLONISTS ON THE MOON  8. -16. juuli 2009    Juulis 2009 toimub Belgias huvitav ja teistsugune noortelaager "Colonists on the moon", kus kohtuvad 16-25aastased noored Belgiast, Sloveeniast, Hispaaniast, Venemaalt ja Eestist. Nädal aega pakub osalejatele võimalust veeta toredalt ja unustamatult aega rahvusvahelises seltskonnas, leida uusi sõpru ja osaleda uue ühiskonna loomisel.    Noortelaagri teema on erinevad kultuurid, kuid kultuuridega tegeletakse sel korral veidi teistmoodi. Loomulikult toimuvad laagri käigus kõiki riike ja kultuure tutvustavad rahvusõhtud, tehakse oma rahvustoite ja õpitakse üksteise keeli. Lisaks toimub programmi käigus omamoodi simulatsioonimäng, mille käigus luuakse uus ühiskond. Kõik me kirume poliitikuid ja omame arvamust, kui palju võiks Eestisse immigrante tulla või kuidas peaks elu korraldama. Simulatsioonimängu eesmärk ongi rääkida, et mis on meie  kultuurides ja riikides eriti head või halba ehk mida uues ühiskonnas kasutusele võtta ja mida vältida. Kuigi teema võib tunduda keerulisena, siis ära muretse, tegemist on eelkõige toredasti koosveedetud ajaga, mille käigus võid ka midagi uut õppida.    Osalema on oodatud kõik 16-25aastased noored, kel huvi teiste kultuuride vastu ning soov hankida uusi rahvusvahelisi sõpru ja kogeda midagi uut. Varasem rahvusvaheline kogemus ei ole oluline, pigem vastupidi, ootame osalema ka neid, kes seni pole  rahvusvahelistes laagrites käinud! Lisaks põnevale teemale saavad noored praktiseerida inglise keelt ja leida uusi tuttavaid riikides, mis eestlaste jaoks seni ehk liigagi kauged. Kuigi laagri töökeel on inglise keel, siis olulisem on soov ja valmisolek võõrkeeles suhelda, kui keelt väga hästi osata.    PRAKTILINE INFO  Aeg: 8.-16. juuli 2009  Koht: Ieper, Belgia (Lääne-Belgia)  Kellele: 16-25-aastased noored Eestist, Belgiast, Hispaaniast, Sloveeniast ja Venemaalt. Eestist saab laagris osaleda 5 noort ja grupijuht.  Töökeel: inglise keel  Majutus: hostelis  Osalustasu: 5400 krooni. Osalustasu sisaldab kohalikku ja rahvusvahelist transporti, kindlustust, toitlustust, majutust ja programmi.    Programm